പൊട്ടിക്കരഞ്ഞ് അച്ഛനും അമ്മയും സഹോദരനും കണ്ടു നിന്നവര്ക്ക് ആശ്വസിപ്പിക്കാനും വാക്കുകളില്ല പ്രണയ ചതിയിലെ വെടിയുണ്ടയില് വീണ മാനസയ്ക്ക് നാടിന്റെ അന്ത്യാഞ്ജലി: കണ്ണീരുണങ്ങാതെ നാറാത്ത് ഗ്രാമം പ്രതികാര കൊലയ്ക്ക് ശേഷം സ്വയം നിറയൊഴിച്ച രാഖിലും ഇനി ഓര്മ്മ കണ്ണുര്: കോതമംഗലത്ത് വെടിയേറ്റു കൊല്ലപ്പെട്ട മെഡിക്കല് വിദ്യാര്ത്ഥിനി മാനസയ്ക്ക് പിറന്ന നാടിന്റെ യാത്രാമൊഴി. ഞായറാഴ്ച്ച രാവിലെ ഏഴരയോടെ കണ്ണൂര് എ.കെ.ജി ആശുപത്രി മോര്ച്ചറിയില് നിന്നും വീട്ടിലെത്തിച്ച മൃതദേഹത്തില് ബന്ധുക്കളും നാട്ടുകാരും ജനപ്രതിനിധികളും അന്തിമോപാചാരമര്പ്പിച്ചു. ദുരന്തത്തിന്റെ ആഘാതം താങ്ങാനാവാതെ നിലവിളികളോടെയാണ് മാതാപിതാക്കളും ബന്ധുക്കളും മാനസയുടെ ചേതനയറ്റ ശരീരം ഒരു നോക്കു കണ്ടത്. പിതാവ് മാധവന്, അമ്മ സബീന സഹോദരന് അശ്വന്ത് എന്നിവരുടെ ദുഃഖം കൂടി നില്ക്കുന്നവരുടെയും കണ്ണുകളെ ഈറനണിയിച്ചു. അഴിക്കോട് എംഎല്എ കെ.വി സുമേഷ്, ജില്ലാ പഞ്ചായത്ത് പ്രസിഡന്റ് പി.പി ദിവ്യ, ഡി.സി.സി പ്രസിഡന്റ് സതീശന് പാച്ചേനി തുടങ്ങിയവര് അന്തിമോപചരമര്പ്പിച്ചു.തുടര്ന്ന് ഒന്പതരയോടെ മൃതദേഹം പയ്യാമ്ബലത്ത് സംസ്കരിച്ചു. ഇന്നലെ രാത്രിയാണ് കളമശേരി മെഡിക്കല് കോളേജില് നിന്നും പോസ്റ്റുമോര്ട്ടത്തിന് ശേഷം മൃതദേഹം കണ്ണുരിലെത്തിച്ചത്. തുടര്ന്ന് എ.കെ.ജി സഹകരണാശുപത്രി മോര്ച്ചറിയില് സൂക്ഷിക്കുകയായിരുന്നു. മാനസയെ വെടിവെച്ചുകൊന്ന രാഖിലിന്റെ മൃതദേഹം ഞായറാഴ്ച്ച രാവിലെ പാലയാട് മേലുര് കടവിലെ രാഹുല് നിവാസില് പൊതുദര്ശനത്തിന് വെച്ചു. തുടര്ന്ന് പിണറായി പഞ്ചായത്തിലെ പന്തക്കപ്പാറ പൊതുശ്മശനത്തില് സംസ്കരിച്ചു സംഭവത്തില് കൂടുതല് അന്വേഷണത്തിന് അന്വേഷണത്തിന് റൂറല് എസ്പി. കെ. കാര്ത്തിക്കിന്റെ നേതൃത്വത്തില് പ്രത്യേക അന്വേഷണസംഘം രൂപവത്കരിച്ചു. കോതമംഗലം എസ്ഐ. മാര്ട്ടിന്റെ നേതൃത്വത്തിലുള്ള സംഘം ശനിയാഴ്ച പുലര്ച്ചയോടെ കണ്ണൂരിലെത്തി. മേലൂരിലെ വീട്ടിലെത്തി ബന്ധുക്കളുടെ മൊഴിയെടുത്തു. സംഭവത്തിനു ദൃക്സാക്ഷികളായ സഹപാഠികളുടെ മൊഴി വീണ്ടും രേഖപ്പെടുത്തും. മാനസയുടെ മൊബൈല് ഫോണ് പരിശോധിച്ചുവരുകയാണ്. കണ്ണൂരിലെത്തിയ സംഘം കളക്ടറേറ്റില്നിന്ന് തോക്കിന്റെ ലൈസന്സ് സംബന്ധിച്ച വിവരങ്ങള് ശേഖരിക്കും. മാനസയുമായുള്ള പ്രണയബന്ധം തകര്ന്നതിലുള്ള മനോവിഷമമാണ് രാഖിലിനെ ക്രൂരകൃത്യത്തിന് പ്രേരിപ്പിച്ചതെന്നാണ് പൊലീസിനു ലഭിച്ചിരിക്കുന്ന ആദ്യ മൊഴികള്. കൊലപാതകത്തിനുമുന്പ് രാഖില് എട്ടുദിവസത്തോളം കേരളത്തിനുപുറത്ത് തങ്ങിയതായി വിവരമുണ്ട്. ഇതിനാല് തോക്ക് തേടിയുള്ള അന്വേഷണം സംസ്ഥാനത്തിനുപുറത്തേക്കും വ്യാപിപ്പിക്കും. രാഖിലിന്റെ സമീപകാല യാത്രകളും ഫോണ്രേഖകളും സൈബര് സെല്ലിന്റെ സഹായത്തോടെ പരിശോധിച്ചുവരുന്നു. ഒരുമാസത്തോളമായി രാഖില് നെല്ലിക്കുഴിയിലാണ് തങ്ങിയിരുന്നത്. Stories you may Like